ทั่วโลกติดเชื้อ “โควิด” ทะลุ 3 ล้านรายแล้ว สหรัฐฯครองแชมป์ ป่วยเฉียด 9.9 แสนคน-ตายอื้อ!
เว็บไซต์ Worldometer รายงานยอดติดเชื้อ "โควิด" ทั่วโลก ทะลุ 3 ล้านคน เสียชีวิตแล้วกว่า 2 แสนราย สหรัฐฯครองแชมป์ ป่วย-ตายอื้อ
เว็บไซต์ Worldometer รายงานยอดติดเชื้อ "โควิด" ทั่วโลก ทะลุ 3 ล้านคน เสียชีวิตแล้วกว่า 2 แสนราย สหรัฐฯครองแชมป์ ป่วย-ตายอื้อ
27 เม.ย. 2563

ผู้สื่อข่าวรายงานว่า หลังจากที่เว็บไซต์ Worldometer ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลกแบบเรียลไทม์ รายงานยอดผู้ติดเชื้อโควิด-19 ทั่วโลกเมื่อเวลา 07.45 น. วันนี้ (27 เม.ย.63)​ ว่า รวมอยู่ที่ 2,994,436 ราย เสียชีวิตจำนวน 206,973 ราย รักษาหายแล้วทั่วโลกจำนวน 878,707 ราย
ผ่านไปไม่กี่ชั่วโมง รายงานล่าสุดจากเว็บไซต์ Worldomete ระบุว่า ยอดผู้ติดเชื้อไวรัสโควิด-19 ทั่วโลกขณะนี้อยู่ที่ 3,006,232 ราย และยอดผู้เสียชีวิตอยู่ที่ 207,265 ราย
โดยจำนวนผู้ติดเชื้อเพิ่มขึ้นจาก 2,000,000 ราย สู่ 3,000,000 รายภายในเวลาไม่ถึง 2 สัปดาห์ จากวันที่ 15 เม.ย.-27 เม.ย.
ขณะที่จำนวนผู้ติดเชื้อเพิ่มขึ้นจาก 1,000,000 ราย สู่ 2,000,000 รายภายในเวลาราว 2 สัปดาห์ จากวันที่ 2 เม.ย.-15 เม.ย.
ทั้งนี้ สหรัฐฯมียอดผู้ติดเชื้อไวรัสโควิด-19 สะสมสูงสุดในโลก 987,322 ราย รองลงมาคือสเปน 226,629 ราย , อิตาลี 197,675 ราย , ฝรั่งเศส 162,100ราย , เยอรมนี 157,770 ราย , สหราชอาณาจักร 152,840ราย และตุรกี 110,130 ราย
นอกจากนี้ สหรัฐฯ ยังเป็นประเทศที่มีจำนวนผู้เสียชีวิตสูงสุดในโลก 55,415 ราย ตามมาด้วยอิตาลี 26,644 ราย , สเปน 23,190 ราย , ฝรั่งเศส 22,856 ราย และสหราชอาณาจักร 20,732 ราย